จีดีพี
โดย...ชัตน์วรี shewarat@hotmail.com
18 ก.พ. 2559

โดย...ชัตน์วรี [email protected]
ขอพูดถึงมุมมองเกี่ยวกับเรื่องผลิตภัณฑ์มวลรวมภายในประเทศ หรือ “จีดีพี” หมายถึง มูลค่าตลาดทั้งหมดของสินค้าและบริการภายในประเทศตลอดระยะเวลา 1 ปีเต็ม ซึ่งนักวิชาการก็มีการถกเถียงว่า “จีดีพี” ไม่ได้แสดงการเจริญเติบโตของประเทศจริงๆ เพราะการมีทรัพย์สินเงินทองมากนั้น ไม่ได้แปลว่าจะทำให้คุณภาพชีวิตดีขึ้น มีความสุขมากขึ้นแต่อย่างใด
มีมุมมองของผู้ใหญ่ระดับดีกรีรองนายกรัฐมนตรีด้านเศรษฐกิจ 2 ท่านมาแชร์ไอเดียกัน ท่านแรก “สมคิด จาตุศรีพิทักษ์” ที่กล่าวว่า “รัฐบาลนี้ไม่มีหน้าที่ปั๊มจีดีพี แต่มีหน้าที่ปฏิรูป จีดีพีโตเป็นหน้าที่รัฐบาลหน้า” ก็มีทั้งคนเห็นด้วยและไม่เห็นด้วย 
อีกท่านหนึ่ง “ศุภชัย พานิชภักดิ์” อดีตรองนายกรัฐมนตรีและอดีตเลขาธิการอังค์ถัด มองว่า คนรวยที่สุด 60 คนในโลกนี้มีสินทรัพย์กว่าครึ่งหนึ่งของจีดีพีโลก และสหประชาชาติ (ยูเอ็น) ไม่ได้มองว่าจีดีพีจะโตเท่าใด ที่น่าสนมากที่สุดคือ คน 40% ที่อยู่ฐานราก มีรายได้มีชีวิตความเป็นอยู่ที่ดีกว่าปีก่อนหรือไม่เท่านั้น
นี่ก็เป็นคำถามที่น่าสนใจว่า “จีดีพี” ที่โตขึ้นจะทำให้ “เงิน” ในกระเป๋าเรามีมากขึ้นหรือไม่